Document ID: 31998R1367

Uredba Komisije (ES) št. 1367/98
z dne 29. junija 1998
o spremembi Uredbe (EGS) št. 94/92 z dne 14. januarja 1992 o podrobnih pravilih za izvajanje ureditve uvozov iz tretjih držav v skladu z Uredbo Sveta (EGS) št. 2092/91
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2092/91 z dne 24. junija 1991 o ekološki pridelavi kmetijskih proizvodov in označevanju tovrstno pridelanih kmetijskih proizvodov in živil [1], kakor je bila nazadnje spremenjena z Uredbo Komisije (ES) št. 1488/97 [2], in zlasti člena 11 Uredbe,
ker člen 11(1) Uredbe (EGS) št. 2092/91 določa, da se proizvodi, uvoženi iz tretje države, lahko tržijo samo, kadar izvirajo iz tretje države, navedene na seznamu, ki je pripravljen v skladu s pogoji iz odstavka 2 navedenega člena; ker je ta seznam določen v Prilogi k Uredbi Komisije (EGS) št. 94/92 [3], kakor je bila nazadnje spremenjena z Uredbo (ES) št. 314/97 [4];
ker sta bili z Uredbo (ES) št. 314/97 Madžarska in Švica vključeni na seznam iz člena 11(1) Uredbe (ES) št. 2092/91 za določeno obdobje, ki se izteče 30. junija 1998, da bi v tem obdobju v navedenih državah podrobno preučili nekatere vidike izvajanja pravil, enakovrednih pravilom iz Uredbe (ES) št. 2092/91;
ker je Komisija med pregledom na kraju samem na Madžarskem potrdila učinkovito izvajanje pravil, enakovrednih pravilom iz Uredbe (EGS) št. 2092/91;
ker je Švica odobrila nov kontrolni organ za izvajanje kontrole, ki jih zahteva švicarska odredba o ekološkem kmetijstvu;
ker je za izvajanje ureditve za vsako tretjo državo v skladu s členom 11(1)(b) Uredbe (EGS) št. 2092/91 treba določiti organe, pristojne za izdajo potrdil o kontrolnem pregledu;
ker je Avstralija sporočila spremembe v svojem kontrolni ureditvi; ker kontrolne preglede pri izvajalcih zdaj izvajajo zasebni kontrolni organi pod nadzorom organa javne oblasti;
ker je Izrael potrdil, da bo kontrolne preglede in certificiranje ekoloških proizvodov izvajalo ministrstvo za kmetijstvo;
ker je preučitev informacij, ki so jih predložile zgoraj navedene tretje države, pripeljala do ugotovitve, da so zahteve enakovredne zahtevam iz zakonodaje Skupnosti;
ker so ukrepi, predvideni s to uredbo, v skladu z mnenjem odbora iz člena 14 Uredbe (EGS) št. 2092/91-
SPREJELA NASLEDNJO UREDBO:
Člen 1
Priloga k Uredbi (EGS) št. 94/92 se s tem spremeni, kakor je prikazano v Prilogi k tej uredbi.
Člen 2
Ta uredba začne veljati 1. julija 1998.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. junija 1998

Labels: 3
17
5
6